предвидени в член 9, параграф 5 от основния регламент. По тази причина се стигна до заключението, че заявителят може да получи ИТ.
 4. Нормална стойност
 4.1. Държава аналог
 (27)
 Съгласно член 2, параграф 7, буква а) от основния регламент, в случаи на внос от държави с непазарна икономика и доколкото не е било възможно да бъде предоставен статут за ТУПИ, нормалната стойност за държавите, посочени в член 2, параграф 7, буква б) от основния регламент, следва да бъде установена на базата на цената или конструираната стойност в държава аналог.
 (28)
 В известието за започване на процедурата Комисията посочи намерението си да използва Турция като подходяща държава аналог за установяване на нормалната стойност за КНР и прикани заинтересованите страни да представят коментарите си в тази връзка. Турция вече е била използвана като държава аналог в първоначалното разследване.
 (29)
 Не бяха получени никакви коментари във връзка с избора на Турция като държава аналог за установяването на нормална стойност.
 (30)
 Комисията потърси съдействие от производители в Турция. На три дружества в Турция бяха изпратени писма и подходящи въпросници. Нито едно от тези дружества не оказа съдействие на разследването, нито пък предостави каквато и да било съответна информация. Комисията отново се свърза с всички известни производители в Турция, но въпреки това не получи отговор от нито един от тях. Промишлеността на Съюза и заявителят бяха уведомени за представената по-горе ситуация и бяха приканени да представят всякакви съответна коментари във връзка с методите, които да бъдат използвани за избора на трета държава с пазарна икономика. Не бяха получени никакви коментари.
 (31)
 С оглед на гореизложеното, в съответствие с член 2, параграф 7, буква а) от основния регламент беше счетено за целесъобразно да бъде отправено запитване към промишлеността на Съюза дали има намерение да окаже съдействие, за да се даде възможност на Комисията да получи информацията, необходима за установяването на нормалната стойност.
 (32)
 На производителите от промишлеността на Съюза бяха изпратени писма и подходящи въпросници с цел получаване на необходимата информация за установяване на нормална стойност и дружеството Greenwood Houseware беше приканено да представи своя коментар по този въпрос.
 (33)
 От Greenwood Houseware не бяха получени никакви коментари относно използването на информацията, получена от промишлеността на Съюза във връзка с установяването на нормалната стойност.
 (34)
 Един европейски производител представи своевременно цялата необходима информация за определяне на нормалната стойност и се съгласи да окаже съдействие на разследването. По тази причина беше взето решение за установяване на нормалната стойност въз основа на тази информация.
 4.2. Определяне на нормална стойност
 (35)
 След решението да се използват данните, предоставени от промишлеността на Съюза, нормалната стойност беше изчислена въз основа на информацията, проверена на място в обектите на съдействащия производител на Съюза, Vale Mill Ltd.
 (36)
 За продажбите на сходния продукт на вътрешния пазар от производителя на Съюза беше констатирано, че са представителни по отношение на разглеждания продукт, изнасян за Съюза от производителя износител в КНР.
 (37)
 В съответствие с член 2, параграф 7, буква а) от основния регламент нормалната стойност за КНР беше установена въз основа на проверената информация, получена